**Încotro?**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ne înmulțim frenetic, prăpastii se-adâncesc,

Unii rabdă de foame, iar alții huzuresc.

Sutime din mulțime deține bogăția,

Iar restu’-umanității împarte sărăcia.

Avide corporații ne otrăvesc pământul

Pentru-a avea recolte cât nu cuprinde gândul;

Tot ce mâncăm e chimic sau ieftin surogat,

Cu sănătatea noastră, dăm bir la cel bogat.

Planeta-i infestată de sute de reziduuri,

Păduri sunt decimate, nimeni nu-și face gânduri,

Ce-or respira copiii, nepoții noștri oare,

Și alte generații din lumea viitoare?

Și peste toate-acestea, mai vine și Jihadul

Cu-atâtea atentate ce aduseră iadul;

Religia-i sublimă când este umanistă,

Dar Doamne, încotro, cu toată-această listă?